อนุทิน ยืน 1 ผลงาน รมต. โครงการ ชิมช้อปใช้ เข้าตา ปชช.มากสุด 
กรุงเทพโพลล์ เผย ผลงานเด่น รัฐบาลไตรมาสแรก ปชช.ชอบสุด คือ ชิมช้อปใช้ อันดับ 2 บัตรคนจน ส่วนอันดับ 3 กัญชา ด้าน รมต.ผลงานเข้าตาสุด อนุทิน อันดับ 1 บิ๊กตู่ ตามมาที่ 2 อุตตมคว้าที่ 3 จุรินทร์ ที่ 4 และ มนัญญา อันดับ 5,เมื่อวันที่ 2 พ.ย 62 กรุงเทพโพลล์ โดยศูนย์วิจัยมหาวิทยาลัยกรุงเทพ เปิดเผยผลสำรวจความคิดเห็นประชาชน เรื่อง รัฐมนตรีผลงานโดดเด่นไตรมาสแรก ในสายตาประชาชน โดยเก็บข้อมูลประชาชนจากทุกภูมิภาคทั่วประเทศจำนวน 1,199 คน พบว่า โครงการหรือผลงานที่ประชาชนชื่นชอบมากที่สุดในไตรมาสแรกของการบริหารงานรัฐบาลคือ ชิม ช้อป ใช้ เฟส 1 และเฟส 2 คิดเป็นร้อยละ 31.5 รองลงมา คือ บัตรสวัสดิการแห่งรัฐ คิดเป็นร้อยละ 30.7 กัญชาเพื่อการแพทย์ คิดเป็นร้อยละ 28.4 ยกระดับ อสม.หมอประจำบ้าน คิดเป็นร้อยละ 28.1 และรถไฟฟ้าความเร็วสูงเชื่อม 3 สนามบิน คิดเป็นร้อยละ 25.9,สำหรับรัฐมนตรี ที่มีผลงานเด่นชัด เป็นที่ชื่นชอบมากที่สุด คือ นายอนุทิน ชาญวีรกูล (รองนายกฯ และ รมว.สาธารณสุข) คิดเป็นร้อยละ 43.6, รองลงมา คือ พล.อ.ประยุทธ์ จันทร์โอชา (นายกรัฐมนตรีและ รมว.กลาโหม) คิดเป็นร้อยละ 25.4, นายอุตตม สาวนายน (รมว.คลัง) คิดเป็นร้อยละ 19.6, นายจุรินทร์ ลักษณวิศิษฏ์ (รองนายกฯ และ รมว.พาณิชย์) คิดเป็นร้อยละ 17.5 และ น.ส.มนัญญา ไทยเศรษฐ์ (รมช.เกษตรฯ) คิดเป็นร้อยละ 15.3 ตามลำดับ
กรุงเทพโพลล์ เผย ผลงานเด่น รัฐบาลไตรมาสแรก ปชช.ชอบสุด คือ ชิมช้อปใช้ อันดับ 2 บัตรคนจน ส่วนอันดับ 3 กัญชา ด้าน รมต.ผลงานเข้าตาสุด อนุทิน อันดับ 1 บิ๊กตู่ ตามมาที่ 2 อุตตม ที่3 
ชิมช้อปใช้,อนุทิน ชาญวีรกูล,ประยุทธ์ จันทร์โอชา,กรุงเทพโพลล์,บัตรคนจน,รัฐมนตรีผลงานโดดเด่น,บัตรสวัสดิการแห่งรัฐ,ข่าวทั่วไป